Diari Oficial de la Generalitat Valenciana


Sumari del DOGV 3950, del 01-03-2001 (2001/1888)

DECRET 45/2001, de 27 de febrer, del Govern Valencià, pel qual s'aprova la modificació dels estatuts de la Universitat de València-Estudi General.
--------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2001/02/27/45/dof/vci/html**

### Dades del document

Número de DOGV
:   3950

Data del DOGV
:   01-03-2001

Secció del DOGV
:   I. DISPOSICIONS GENERALS

Número del document
:   2001/1888


Data del document
:   27-02-2001

Organisme emissor
:   Conselleria de Cultura i Educació

Tipus de document
:   Decret

Anàlisi jurídica

 Descriptors 

:   * Universitat de València
    * legislació
    * universitat
    * reglament intern

DECRET 45/2001, de 27 de febrer, del Govern Valencià, pel qual s'aprova la modificació dels estatuts de la Universitat de València-Estudi General. [2001/X1888]
  
La Universitat de València-Estudi General, d'acord amb el que estableix l'article 12.1 de la Llei Orgànica 11/1983, de 25 d'agost, de Reforma Universitària, ha sol·licitat l'aprovació de la modificació dels seus estatuts, aprovats pel Decret 172/1985, de 28 d'octubre, del Govern Valencià i modificats en relació als articles 119 bis i 235 pel Decret 48/2000, de 17 d'abril, del Govern Valencià.
  
La proposta de modificació dels estatuts s'ha tramitat complint el procediment establit als articles 241 a 245 dels estatuts d'eixa universitat, i que ha sigut aprovada pel Claustre de la Universitat de València en la sessió ordinària del dia 22 de novembre de 2000.
  
Per tot això i d'acord amb el que estableix l'article 12.1 de la Llei Orgànica 11/1983, de 25 d'agost, de Reforma universitària, a proposta del conseller de Cultura i Educació, conforme amb el Consell Jurídic Consultiu i amb la deliberació prèvia del Govern Valencià, en la reunió del dia 27 de febrer de 2001,
  
DECRETE
  
Article únic
  
Aprovar la modificació dels estatuts de la Universitat de Valencià-Estudi General en relació amb els articles 99.2; 116; 119 bis.5; 120; 121 i 235, així com la inclusió de la disposició addicional setena i la disposició transitòria trenta-setena, d'acord amb el text que s'acompanya com annex del present decret.
  
DISPOSICIÓ FINAL
  
El present decret entrarà en vigor el dia de la seua publicació en el Diari Oficial de la Generalitat Valenciana.
  
València, 27 de febrer de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
  
MANUEL TARANCÓN FANDOS
  
ANNEX
  
«Article 99
  
2. El Claustre ha d'ésser renovat totalment cada quatre anys, llevat del representants dels estudiants, el mandat dels quals serà anual. Les vacants que s'hi produesquen en aquest període seran cobertes pel temps que reste. El cessament del rector abans de l'expiració ordinària del seu mandat sempre que hi hagen transcorregut dos anys des de la seua elecció pel Claustre, tret del cas de revocació, implicarà la renovació total del Claustre a la major brevetat possible, d'acord amb la disposició addicional setena.
  
Article 116
  
La Junta de Govern, una vegada convocada l'elecció per a la renovació total del Claustre, convocarà l'elecció del rector almenys amb dos mesos d'antelació i d'acord amb allò previst a la disposició addicional setena. La Junta Electoral, d'acord amb aquests estatuts, establirà les normes oportunes i dirigirà el procés electoral.
  
Article 119 bis
  
5. La revocació del rector implica el cessament dels vicerectors.
  
Article 120
  
1. Produïda la revocació, la Junta de Govern serà convocada i presidida pel membre de major edat, en un termini de quinze dies, als sols efectes de designar el catedràtic en actiu que haurà d'exercir interinament les funcions del rector i de convocar l'elecció del nou rector, almenys amb dos mesos d'antelació.
  
La Junta de Govern comunicarà la designació de rector en funcions a l'òrgan competent de la Generalitat Valenciana.
  
2. El rector en funcions podrà cessar i designar els càrrecs que jutge oportuns.
  
3. La Junta Electoral, d'acord amb aquests estatuts, establirà les normes oportunes i dirigirà el procés electoral. En aquesta elecció, el rector revocat no podrà ser candidat.
  
4. El nou rector elegit ho serà pel temps que reste del període previst a l'article 115.
  
Article 121
  
1. Si es produeix el cessament del rector abans que transcórreguen dos anys des de la seua elecció pel Claustre, se seguirà el procediment establert a l'article 120.
  
2. Si es produeix el cessament del rector abans de l'expiració ordinària del seu mandat i hi hagueren transcorregut dos anys des de la seua elecció pel Claustre, tret del cas de revocació, se seguirà el procediment següent:
  
2.1 La Junta de Govern, convocada i presidida pel vicerector de major edat, en un termini de quinze dies, designarà el catedràtic en actiu que haurà d'exercir interinament les funcions del rector i convocarà eleccions de renovació total del Claustre.
  
La Junta de Govern comunicarà la designació de rector en funcions a l'òrgan competent de la Generalitat Valenciana.
  
2.2 El rector en funcions podrà cessar i designar els càrrecs que jutge oportuns.
  
2.3 La Junta de Govern, d'acord amb allò previst a l'article 116, convocarà eleccions a rector. En aquestes eleccions no podrà ser candidat el rector cessat.
  
Article 235
  
La Junta Electoral nomenada pel Claustre actua com a òrgan de supervisió dels processos electorals de la universitat i resol els recursos ordinaris corresponents.
  
Disposició Addicional Setena
  
Les eleccions per a la renovació total del Claustre es realitzaran durant el primer trimestre del curs acadèmic. La constitució del nou Claustre tindrà lloc en una sessió ordinària dintre dels dos mesos següents. El nou Claustre elegirà rector durant el segon trimestre del mateix curs acadèmic.
  
Les eleccions anuals per a la renovació dels representants dels estudiants al Claustre es realitzaran, així mateix, durant el primer trimestre del curs acadèmic.
  
Disposició Transitòria Trenta-Setena


Còpia Permalink ELI